नई दिल्ली: अर्जुन रामपाल की फिल्म ‘डैडी’ में अरुण गवली की बीवी के किरदार में नजर आईं ऐश्वर्या राजेश के हाथ बड़ा प्रोजेक्ट लग गया है. उन्हें मणिरत्नम की अगली तमिल-तेलुगु फिल्म में लीड रोल मिल गया है. उन्होंने न्यूज एजेंसी आईएएनएस से बातचीत में बताया, “मैं रोमांचित हूं. मेरी मणि सर के साथ काम करने की लंबे समय से इच्छा थी. मुझे लीड रोल निभाना है लेकिन यह नहीं पता कि मेरे साथ एक्टर कौन होगा.” इस प्रोजेक्ट की शूटिंग इस साल के अंत तक शुरू हो जाएगी. फिल्म में एक्ट्रेस ज्योतिका भी हैं.